સુરજેવાલાએ જણાવ્યું કે સર્જિકલ સ્ટ્રાઈકનો વીડિયો જાહેર કરવાની જરૂર નહતી કરાણ કે દેશ સેનાનું સમ્માન કરે છે. પરંતુ જ્યારે તેમને પૂછવામાં આવ્યું કે કેટલાક રાજકીય પક્ષોએ સર્જિકલ સ્ટ્રાઈક અંગે સવાલો ઉઠાવ્યા હતા અને પુરાવા માંગ્યા હતા તો કોંગ્રે પ્રવક્તાએ ગોળ ગોળ જવાબ આપ્યો હતો. પ્રશ્નના જવાબમાં સુરજેવાલાએ જણાવ્યું કે ભાજપના જ બે નેતા અને પૂર્વ કેન્દ્રીય મંત્રી (યશવંત સિંહા અને અરૂણ શૌરી)એ સવાલ ઉઠાવ્યા હતા. આ ભાજપનો અંદરનો મામલો છે. નોંધનીય છે કે કોંગ્રેસના નેતા સંજય નિરૂપમ અને દિલ્હીના મુખ્યમંત્રી અરવિંદ કેજરીવાલ સહિત કેટલાક નેતાઓએ સર્જિકલ સ્ટ્રાઈકના દાવા પર સવાલો ઉઠાવ્યા હતા.